kardosdrur/scandi-wiki huggingface dataset:
ROH World Championship

ROH World Championship er en VM-titel inden for wrestling og den vigtigste titel i den amerikanske wrestlingorganisation Ring of Honor (ROH). Titlen har eksisteret siden 2002. 

Selvom ROH promoverer deres vigtigste titel som en VM-titel, bliver ROH World Championship af mange ikke betragtet som en ægte VM-titel på lige fod med fx WWE Championship, WWE World Heavyweight Championship og TNA World Heavyweight Championship. Titlen er ellers blevet forsvaret i USA, Japan, Storbritannien, Tyskland, Canada, Schweiz, Østrig, Mexico, Irland og Italien. 

Wrestling
Japansk prydæble

 
Japansk prydæble (Malus toringo) er et lille, løvfældende træ eller en stor busk med en bred, skærmagtig vækstform. Hovedgrenene er først tragtformet opstående, men de bliver senere mere udbredte med overhængende sidegrene.

Beskrivelse 
Barken er først lysegrøn og dunhåret, men snart bliver den rødbrun og glat med lyse barkporer. Gamle grene og stammer får en glat, grå bark med ophovnede, lysebrune korkporer. Knopperne er spredtstillede, kegleformede og dækket af grålige hår. Bladene findes i to former: dels dem på ikke-blomstrende langskud, som er ægformede og trelappede med savtakket rand, og dels dem på de blomstrende skud og dværgskud, som er ovale med savtakket rand. Begge bladtyper har græsgrøn overside og lysegrøn underside. Høstfarven er gul-orange. Blomstringen sker i maj, hvor man finder blomsterne samlet i små halvskærme på knudrede kortskud. De enkelte blomster er regelmæssige og 5-tallige med stilkede, ægformede, hvide kronblade. Frugterne er langstilkede, røde bæræbler uden blivende bæger ("blomst"), men i stedet med en lys aftegning i æblets top.

Rodnettet er hjerteformet og består af mange, kraftige hovedrødder, der hver har kraftige siderødder. Da planten næsten udelukkende forhandles podet på æble-grundstammer, overtager den disses rodnet. 

Højde x bredde og årlig tilvækst: 6,00 x 10,00 m (25 x 40 cm/år).

Hjemsted 
Arten er udbredt i Kina, Korea og Japan, hvor den findes i blandede skove på fugtig, næringsrig bund. 

Langs Chikuma floden ved Nabekura-bjerget, Nagano præfekturet i det centrale Japan, vokser arten sammen med bl.a. Acer nipponicum (en art af Løn), Eleutherococcus sciadophylloides (en art af tornaralie), Fraxinus lanuginosa (en art af Ask), Hosta sieboldii, Hydrangea macrophylla ( en art af hortensia), japanpileurt, japansk bøg, japansk iris, japansk kristtorn, kurilerbambus, nepalesisk ginseng, stilket bronzeblad og sumakvingevalnød

Note 

Træer
Haveplanter
Hvide blomster
Æble
Erhvervsjura

Erhvervsjura (også kaldet erhvervsret) er den del af juraen, der beskæftiger sig med erhvervsrelaterede emner, herunder kontrakter, skat, selskabsret og immaterialret.

I Danmark er erhvervsjura en del af jurastudiet, cand.jur. Ved gennemførelsen af den fem-årige uddannelse i erhvervsjura og erhvervsøkonomi på et af landets universiteter, opnår man den akademiske titel cand.merc.jur.

Referencer 

Jura
Salomon Drejer

Salomon Thomas Nicolai Drejer (15. februar 1813 – 21. april 1842) var en grundlægger af dansk botanik. Han var udgiver af Flora Danicas bind 38 sammen med Jens Vahl og Joakim Frederik Schouw. Han satte det endnu i dag levende dansksprogede botanisk-morfologiske begrebsapparat i system med bogen Lærebog i den botaniske Terminologie og Systemlære (1839), som meget ofte citeres i Ordbog over det danske Sprog. Som forsker var Drejer meget produktiv. I løbet af de sidste seks år af sit liv udgav han ikke mindre end 28 afhandlinger samt oversættelser af udenlandske værker til dansk.

Levned 
Salomon Drejer blev født i Simested Præstegård som søn af sognepræst Niels Rasmus Drejer (1768-1844) og hustru Thomine f. Reutze (1775-1847). Han var syvende barn i en søskendeflok på ni. Drejer blev student fra Viborg Katedralskole i 1833 og gav sig til at studere naturhistorie ved Københavns Universitet. Han var økonomisk dårligt stillet, men fik støtte af botanik-professoren J. F. Schouw og zoologi-professoren Reinhardt. Ikke desto mindre havde han knapt råd til at følge alle de ordinære universitetsforelæsninger, men var henvist til selvstudium. Det sidste henlagde han i høj grad til feltture, hvilket gav ham et uforligneligt kendskab til planterne i naturen og til floraen i Københavns omegn. Dette kendskab videreformidlede han i en af de tidligeste danske floraværker – Flora excursoria Hafniensis (1838). Han studerede sammen med – og blev venner med – Japetus Steenstrup. Han var ligeledes ven med redaktøren Carl Ploug. Han tog forskellige ansøttelser som underviser uden at have taget den endelige eksamen, men fik alligevel magistergraden på dispensation i 1840. 
Drejer var desuden medstifter af Studenter-Sangforeningen i 1820.
Han blev gift 1839 med Susanne f. Westh (senere gift Ravn; 1812-1900). Sammen havde de døtrene Ovidia, gift med Carl Georg Gædeken, og Hedvig.

Videnskabeligt arbejde 

Standard auktorbetegnelse for arter beskrevet af Salomon Drejer: Drejer. 

To planteslægter er blevet opkaldt efter ham, begge i Acanthaceae:
 Drejerella Lindau
 Drejera Nees

Drejer besøgte ikke selv Grønland, men navngav alligevel en række grønlandske planter baseret på ældre indsamlinger, især en række arter af star slægten.

Noter

Eksterne henvisninger 
 
 Kgl. Bibliotek biografi 
 Digteren Jónas Hallgrímssons elegi ved Drejers død
  Carl Plougs digt ved Drejers død 

Botanikere fra Danmark
Danskere i 1800-tallet
Personer i Dansk Biografisk Leksikon
Personer fra Jylland
Alumni fra Københavns Universitet
Jørn Moos

Jørn Moos (født 1940 i København) er forhenværende kriminalinspektør og kommunalpolitiker. 
Han er særlig kendt for sin rolle i opklaringen af forbrydelserne begået af Blekingegadebanden. 
Som kommunalpolitiker har Moos siddet i Lyngby-Taarbæk Kommunes kommunalbestyrelse for Det Konservative Folkeparti. 
I perioden 2009-2010 var han formand for Det Sociale Udvalg.
I september 2010 forlod han dog den konservative gruppe i kommunalbestyrelsen og blev løsgænger. 
Ved Kommunalvalget 2013 stillede han op for Venstre, men opnåede med 153 personlige stemmer ikke valg.

I TV-serien Blekingegade portræteres Moos af skuespilleren Ulrich Thomsen.
For denne serie fungerede Moos også som konsulent.

Moos' historie var det centrale element i journalisterne Jeppe Facius' og Anders-Peter Mathiasens bog fra 2009, Politiets hemmeligheder: Kriminalinspektør Jørn Moos genåbner Blekingegadesagen.
I bogen fremkom Moos med beskyldninger mod Politiets Efterretningstjeneste.

Ekstern henvisning 
 Lyngby-Taarbæk Kommune: Jørn Moos

Henvisning 

Tjek fødselsår
Politifolk fra Danmark
Alan J. Pakula

Alan Jay Pakula (7. april 1928 i Bronx, New York, USA – 19. november 1998 på Long Island, New York, USA) var en amerikansk filminstruktør.

Han arbejdede i ti år som producent før instruktørdebuten i 1969. Kriminalthrilleren Klute (1971) med Jane Fonda og Donald Sutherland blev en stor biografsucces, og Pakula opfulgte med en ny thriller, The Parallax View (Sidste vidne, 1974), denne gang med storpolitiske perspektiver. I All the President's Men (Alle præsidentens mænd, 1976) skildrede han oprulningen af Watergate-skandalen, med udgangspunkt i journalisterne Bob Woodward og Carl Bernsteins egen bog. Blandt Pakulas senere film bør nævnes Sophie's Choice (Sophies valg, 1982), efter William Styrons roman, og kriminalthrilleren Presumed Innocent (Måske uskyldig, 1990) med Harrison Ford. 

Pakula omkom i en bilulykke på Long Island, 70 år gammel.

Eksterne henvisninger 

 
 

Filminstruktører fra USA
Manuskriptforfattere fra USA
Filmproducere fra USA
Personer fra New York
Kronvidne

Kronvidne er betegnelsen for det vigtigste vidne i en retssag. Et Kronvidne er ikke et begreb, som i sig selv giver nogen juridisk særstilling.

Oprindelsen til begrebet kommer fra England, hvor betydningen kunne minde om frit lejde. Begrebet (King's evidence) er fra engelsk retspraksis, som lover straffrihed for en strafskyldig person, hvis han lader sig bruge som vidne mod sine medskyldige.

Anvendelse af kronvidne i den oprindelige betydning kunne hjælpe anklagemyndigheden til en genvej til tilvejebringelse af bevismateriale. Men man så også et forebyggende element i at udbrede en bevidsthed blandt kriminelle om, at en medskyldig kunne gavne sin egen sag ved at ofre de andre. Dermed mente man at gøre tilværelsen mindre tryg for forbryderkomplotter.

I 1998 medgav Højesteret at der kunne gives en vis godtgørelse i form af strafnedsættelse, hvis en anklaget deltog i sagens opklaring, rettet mod medskyldige. Det er i 2004 blevet regelsat i Straffeloven § 82, nr. 10. Men her er grundlaget gjort bredere ved, at gerningsmanden har givet oplysninger, som er afgørende for opklaringen af strafbare handlinger begået af andre. Det behøver ikke at vedrøre gerningsmandens egen sag.

Retsvidenskab
Jura
Juridiske begreber
Personer
Band Aid

Band Aid var en velgørenheds musikgruppe, der hovedsagelig bestod af britiske og irske musikere.

Historien 
I 1984 indspillede en lang række kunstnere nummeret “Do They Know It’s Christmas?” skrevet af Bob Geldof og Midge Ure til fordel for Afrika. Kunstnerne kaldte sig Band Aid, og singlen blev en global kæmpesucces og med LIVE AID koncerten året efter sørgede Geldorf og Ure for at Afrika blev sat på den politiske dagorden.
Geldof stod for teksten, mens Ure skrev musikken og stod for korarrangementerne til sangen.

I 1989 kom det første cover af sangen og 2004 gik en ny gruppe kunstnere sammen om atter at indspille ”Do They Know It’s Christmas”. Formålet var det samme: at skaffe penge til Afrika, nærmere bestemt Darfur-regionen i Sudan.

Gruppen af engelske kunstnere, der har genindspillet singlen, kalder sig Band Aid 20 og består bl.a. af Chris Martin (Coldplay), Bono, Paul McCartney, Robbie Williams, Josh Stone, Dido, Jamelia, Travis, Beverley Knight, The Sugababes, osv. 

I forbindelse med Ebola-udbruddet i Vestafrika 2014, sammensatte Geldorf og Ure endnu en masse kunstnere i Band Aid 30, i forsøget på at samle penge ind til at hjælpe.

Referencer

Eksterne henvisninger 
 P3 Playlistnyt 

Fra DR P3 playlistnyt
Etableret i 1984
Musikgrupper fra Storbritannien
Frellsen Chokolade

Frellsen Chokolade er kæde af chokoladebutikker, der ejes af familiefirmaet I.M. Frellsen, der tillige driver Frellsen Kaffe. Firmaet blev grundlagt i 1897 af Julius Muldorff Frellsen som en sukkervarefabrik i Slagelse, og har i dag hovedsæde i Roskilde. 

Kæden består i dag af 46 butikker.

Eksterne links 
Frellsen Chokolades hjemmeside 

Danske virksomheder etableret i 1897
Konfekturevirksomheder i Danmark
Sedimentering

Sedimentering eller sedimentation er den proces, hvor partikler i suspension eller molekyler i opløsning sætter sig på en overflade og dermed forlader den væske, hvori de er opholdt. Processen skyldes stoffernes bevægelse i væsken i respons til kræfter, der virker på dem: Disse kræfter kan være gravitation, centrifugalkraft eller elektromagnetisme.

Geologi
I geologien taler man om aflejring, hvilket er en form for sedimentering, hvor jord, ler, sand og lignende (analogt til indledningens partikler og molekyler) bliver flyttet af for eksempel vand.

 
Geologisk aflejring
Kemi

it:Sedimentazione
Bananarama

Bananarama er en engelsk pigegruppe, som siden 1982 har haft stor succes på hitlisterne. Gruppen blev dannet i London i 1981.

Gruppen har gennem tiderne haft skiftende besætning, men havde størst succes som en trio bestående af Siobhan Fahey, Keren Woodward og Sara Dallin. 

I 1988 kom gruppen i Guinness Rekordbog som den pigegruppe der har haft flest hitlistesingler i historien.

Eksterne henvisninger 

 P3 Playlistnyt 

Fra DR P3 playlistnyt
Musikgrupper fra Storbritannien
Otis Redding

Otis Ray Redding, Jr. (9. september 1941 – 10. december 1967) var en amerikansk soulsanger fra Macon i sydstaten Georgia. Redding døde ved en flyulykke i en alder af 26 år, en måned før udgivelsen af (Sittin' On) The Dock of the Bay, der blev Reddings største hit.

Udover (Sittin' On) the Dock of the Bay, havde Redding hits med Sam Cooke's Shake og Try a Little Tenderness, alle sange, der af Rock and Roll Hall of Fame er angivet at være blandt de 500 sange, der definerede Rock 'n' Roll..

Noter

Eksterne henvisninger 

 Otis Redding Officiel Website
 Otis Redding på Allmusic

Sangere fra USA
Sangskrivere fra USA
Omkomne ved flyulykker
Blackstreet

Blackstreet er en amerikansk R&B gruppe der blev dannet i 1992 af Thomas R. Taliaferro Jr. også kendt som Teddy Riley. 

Debutalbummet Blackstreet blev en moderat succes forårsaget af singlerne "Booti Call", "Before I Let You Go", og "Joy". Opfølgeren Another Level fra 1996 gav gruppen deres kommercielle gennembrud. Singlen "No Diggity" feat. Dr. Dre røg direkte ind på hitlisterne og satte for alvor gruppen på verdenskortet. 

Blackstreet har blandt andet samarbejdet med Jay-Z på singlen "The City is Mine".

Eksterne henvisninger 

 P3 Playlistnyt

Musikgrupper fra USA
Fra DR P3 playlistnyt
Caesars

Caesars er et svensk rock band. Bandet er bedst kendt for singlen "Jerk It Out". Singlen har lagt musik til en række videospil samt til en iPod reklame i 2005. 

Albummet Strawberry Weed udkom i skandinavien d. 5. marts 2008. Albummet var produceret af Ebbot Lundberg fra Soundtrack Of Our Lives.

Joakim Åhlund er desuden medlem af gruppen Teddybears STHLM.

Diskografi 
Youth Is Wasted on the Young (som "Twelve Caesars"), udgivet 8. december 1998
Cherry Kicks (as "Caesars Palace"), udgivet 2000 (Guld i Sverige)
Love for the Streets (as "Caesars Palace"), udgivet 2002 (Guld i Sverige)
39 Minutes of Bliss (In an Otherwise Meaningless World), udgivet 22 April 2003
Paper Tigers, udgivet 26. april 2005 (#13 SWE) (#40 UK)
Strawberry Weed, udgivet 5 marts 2008 (#16 SWE)

Referencer

Eksterne henvisninger 
 P3 Playlistnyt

Fra DR P3 playlistnyt
Musikgrupper fra Sverige
CeCe Peniston

CeCe Peniston (født Cecelia V. Peniston 6. september 1969), er en amerikansk R&B sangerinde. I 1991 hittede hun internationalt med singlen "Finally".

Cecelia Peniston er født i Dayton, Ohio og flyttede som 9-årig til Phoenix, Arizona.

Hun blev opdaget af Manny Lehman. Debutalbummet Finally udkom i 1992 og blev en stor succes.

Eksterne henvisninger 

 P3 Playlistnyt

Fra DR P3 playlistnyt
Sangere fra USA
Personer fra Ohio
Cornershop

Cornershop er et britisk band dannet i Leicester i 1991. Gruppen blev dannet af Tjinder Singh, hans bror Avtar Singh, David Chambers og Ben Ayres. De tre første var tidligere medlemmer af bandet General Havoc.

Musikken er en fusion imellem indisk musik, britisk indie rock og elektronisk dance.

Navnet Cornershop refererer til den stereotypiske britiske asiater der ofte er indehaver af mindre butikker – særligt i London.

Referencer

Eksterne henvisninger 
 P3 Playlistnyt

Fra DR P3 playlistnyt
Musikgrupper fra Storbritannien
Daryl Braithwaite

Daryl Braithwaite (født 11. januar 1949) er en australsk popsanger. Han er bedst kendt som et medlem af gruppen Sherbet, men har ligeledes fastholdt en succesfuld solokarriere med over 15 singler på den australske hitliste.

Ekstern henvisning 
 P3 Playlistnyt 

Fra DR P3 playlistnyt
Sangere fra Australien
Personer fra Melbourne
Sarah-Sofie Boussnina

Sarah-Sofie Boussnina (født 28. december 1990 i Esbjerg) er en dansk skuespiller. I 2009 spillede hun rollen som Mathilde Holm i TV 2's dramaserie Lærkevej, der i 2012 blev fulgt op med spillefilmen Lærkevej - Til døden os skiller. I 2013 spillede hun Regitze i TV 2's julekalender Tvillingerne og Julemanden og fortsatte karrieren i 2014 som tv-skuespiller i Ole Bornedals omstridte tv-serie 1864, hvor hun spillede Claudia, en nulevende ung pige fra samfundets bund.

Baggrund 
Sarah-Sofie Boussnina er født i Esbjerg og opvokset i Svendborg, hvor hun boede med sine forældre og sine to brødre, Elias og Jonas. 

Hun droppede ud af 2.G fra Svendborg Gymnasium og flyttede i 2010 til København for at satse på skuespillerlivet. Siden gjorde hun gymnasiet færdig ved at tage enkeltfag indimellem de forskellige skuespillerroller. I dag bor hun på Vesterbro. Boussnina har lavet børne- og ungdomsteater siden hun var fem-seks år, og har tidligere søgt ind på Statens Teaterskole tre gange, dog uden held.

Hun startede sin skuespillerkarriere med TV 2's dramaserie Lærkevej - Til døden os skiller, som blev sendt i 22 afsnit fra 2009 til 2010. I 2012 blev serien fulgt op med spillefilmen Lærkevej - Til døden os skiller. I 2011 var hun medvirkende i ungdomsmusicalen Bora Bora og har senest medvirket i Mikkel Nørgaards anmelderroste Fasandræberne (2014), som solgte over 700.000 biografbilletter i Danmark. Desuden har hun også medvirket i en række tv-serier; Forbrydelsen III (2012), Outsider (2012), Tvillingerne og Julemanden (2013), 1864 og Broen III (2015).

Privat blev hun i 2016 gift med forsangeren fra Julias Moon, Louis Samson Myhre.

Filmografi

Film 
 Bora Bora (2011) – Mia
 Lærkevej - Til døden os skiller (2012) – Mathilde Holm
 In Absentia (kortfilm) (2013) – Karina
 Fasandræberne (2014) – Unge Kimmie
 Comeback (2015) – Frederikke
 Katusha (kortfilm) (2015) – Katusha
 Mary Magdalene (2018) - Martha 
 Tides (2021) - Narvik

TV-serier 
 Lærkevej (2009-2010) – Mathilde Holm
 Outsider (2012) – Malene
 Forbrydelsen III (2012) – Sally
 Tvillingerne og Julemanden (2013) – Regitze
 1864 (2014) – Claudia
 Broen III (2015) – Jeanett
 Svartsjøn (2016) – Hanne
Knightfall (2018-19) - Adelina

Tegnefilm 
 Ice Age 4: På gyngende grund (2012) – Fersken (stemme)
 Ice Age: Den vildeste rejse (2016) – Fersken (stemme)

Musikvideoer 

"Bad" af Christopher (2018)

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Personer fra Svendborg
Deee-Lite

Deee-Lite var en amerikansk dancegruppe dannet i New York, USA. Gruppen er bedst kendt for singlen Groove Is in the Heart fra debutalbummet World Clique, der udkom i 1990, men gruppen opnåede i alt 6 gange at få en single som nummer 1 på de amerikanske hitlister.

Deee-Lite bestod af Lady Miss Kier, Supa DJ Dmitry (DJ Dmitry) og Towa Tei. I 1994 forlod Towa Tei gruppen, og DJ Ani blev del af gruppen, som opløste sig selv i 1996. Siden har Towa Tei udgivet flere soloalbums; Lady Kier, Supa DJ Dmitry og DJ Ani har gjort karrierer som DJs.

Gruppen optrådte på 'Club Roskilde' (senere 'DeeDay') på Roskilde Festival i 1991.

Diskografi

Kilder/henvisninger

Eksterne links 
 www.ladykier.com 
 
 P3 Playlistnyt 
 

Fra DR P3 playlistnyt
Musikgrupper fra USA
Musikgrupper fra 1986
Musikgrupper opløst i 2002
Distanceridning

Distanceridning er en barsk sport, som kræver stor udholdenhed af både hest og rytter. Distanceridning rides over distancer fra 15 km. og op til 160 km på en dag eller 200 km på to dage. Hest og rytter skal fuldføre distancen med en minimumshastighed, og i Bronze-serien eller begynderklasserne med en maksimumhastighed. I nogle klasser rides efter idealtid, hvor formålet er at nå i mål på et præcist tidspunkt.

Distanceridning er meget populært i USA, men har inden for de sidste 15 år haft en stor vækst i hele verden, også i Danmark. Den er blevet en hestesportsgren under Fédération Équestre Internationale og under de respektive rideforbund i alle lande. I Danmark har denne sport hørt ind under Dansk Ride Forbund siden 1987. 

Hestene bliver regelmæssigt undersøgt at dyrlæger og skal bedømmes som sunde med en puls på 60 eller mindre. Hvis hesten ikke bliver godkendt i dyrlægekontrollen, bliver den diskvalificeret efter løbets afslutning. Hestene skal ligeledes have deres sko kontrolleret af en beslagsmed, inden de starter løbet og skal gennem en inspektion af seletøj. Der er specielle regler for distanceridning for alle de specielle klasser.

En af de nemmere klasser er den såkaldte Bronze Buckle Qualifier, som strækker sig over 32,2 km. (20 miles), og som skal rides med en hastighed på mellem 10,5 km. i timen og 12,8 km. I timen. Alle, der ønsker at konkurrere i klasser over dette niveau, skal have en logbog for hesten. Denne logbog indeholder en fuldstændig fortegnelse over hestens deltagelse i distanceridning, og den skal forevises, når hesten tilmeldes konkurrencen. Heste og ponyer skal være fem år gamle eller mere for at kunne konkurrere, og de skal være syv år gamle eller mere for at kunne konkurrere i de hårdeste løb. Hestene skal kvalificere sig til at konkurrere på et højere niveau, og alle konkurrencer bliver nøje overvåget af dyrlæger. En af de bedst kendte konkurrencer inden for distanceridning er Golden Horseshoe-stævnet i Exmoor, som er særdeles krævende, og som rides over en distance på 160,9 km. (100 miles) i løbet af to dage.

Ekstern henvisning 
 Dansk Ride Forbunds officielle hjemmeside  

Ridesport
Observationspost

En observationspost er et midlertidigt eller fast sted, hvorfra forsvarende soldater kan holde udkig ("observere") efter fjendtlige enheder og rapportere dette videre for at advare egne styrker eller dirigere artilleriild. Da posten både kan være midlertidig og permanent, kan observationen foregå fra såvel observationstårne som biler, ligesom der kan anvendes både kikkerter og radarer til formålet.

Ordet anvendes dog også i civilt øjemed om et sted, hvorfra der tilsvarende holdes udkig efter f.eks. fugle.

Militære anlæg
Deep Blue Something

Deep Blue Something er et amerikansk rockband bedst kendt for deres hit single "Breakfast at Tiffany's". Gruppen blev dannet i 1993 i Denton, Texas af Todd og Toby Pipes, Clay Bergus og John Kirtland. 

Bandets debutalbum 11th Song udkom i 1993. I 1994 udkom opfølgeren Home. Albummets single "Breakfast at Tiffany's" nåede både på de amerikanske og britiske hitlister. Sangens tekst var inspireret af Audrey Hepburns rolle i filmen Roman Holiday.

Diskografi

Studiealbums

EP'er

Singler

Referencer

Eksterne henvisninger 
 Deep Blue Something  on Myspace
 

Musikgrupper fra USA
Musikgrupper fra 1991
Henry Way Kendall

Henry Way Kendall (9. december 1926 i Boston, Massachusetts, USA – 15. februar 1999 i Wakulla Springs State Park, Florida, USA) var en amerikansk fysiker, og var fra 1967 professor ved Massachusetts Institute of Technology.

Han delte Nobelprisen i fysik for 1990 med Jerome Isaac Friedman og Richard E. Taylor for deres påvisning af kvarkernes eksistens, noget som var banebrydende indenfor partikelfysikken.

Kilder og henvisninger 

Fysikere fra USA
Nobelprismodtagere i fysik
Nobelprismodtagere fra USA
Ansatte ved Massachusetts Institute of Technology
Dirty Vegas

Dirty Vegas er en prisvindende britisk house trio. Gruppen blev dannet i 2001 hvorefter de brød op i 2005. I 2008 blev gruppen gendannet for igen at indspille nyt materiale. 

Dirty Vegas er bedst kendt for deres internationale hit "Days Go By". 

Gruppen har desuden remixet singler for en række artister. 

Deres selvbetitlede debutalbum udkom i 2002.

Referencer

Eksterne henvisninger 
 P3 Playlistnyt 

Fra DR P3 playlistnyt
Musikgrupper fra Storbritannien
East 17

East 17 er en britisk popgruppe dannet i 1992.

Gruppen er opkaldt efter postnummeret for Walthamstow, som ligger i Londons Waltham Forest.

Tony Mortimer var oprindeligt en del af East 17, men forlod senere gruppen. Tony Mortimer var i gruppens storhedstid den primære sangskriver.

Referencer

Eksterne henvisninger 

 P3 Playlistnyt 

Fra DR P3 playlistnyt
Musikgrupper fra 1992
Musikgrupper fra Storbritannien
Kroatiens præsidenter

Dette er en liste over Kroatiens præsidenter.

 
Lister over præsidenter
 præsidenter
Edwyn Collins

Edwyn Collins er en skotsk musiker. Han blev født 23. august 1959 i Edinburgh. 

Edwyn Collins dannede gruppen Nu-Sonics i 1976. Gruppen ændrede 3 år snere navn til Orange Juice.I 1985 blev gruppen opløst og Collins gik solo. I 1995 udkom hans debutsingle "A Girl Like You". Senere på året udkom debutalbummet Gorgeous George.

Eksterne henvisninger 
 P3 Playlistnyt 

Fra DR P3 playlistnyt
Musikere fra Skotland